Dainiui
(Pagal Syrokomlią)

Duok mums dainų! Be jų nemiela...
Lietuvio atgaivink krūtinę,
Apšviesk jo skurdžią, tamsią sielą,
Kad ji dabar nors, dainiau, vėlei
Užmirštų kančią begalinę.

Dainuok, kad mūsų mergužėlės
Dainų aidus žinotų tavo,
Dainuok, kad jaunas bernužėlis
Ir žilas senis senutėlis
Sakytų: „Nieks taip nedainavo!“

Kankles paėmęs, į giružę
Eik ir ten skambink prajovingai:
Lai jos taip skamba, kaip ji ūžia –
E, juk atrasiva širdužę,
Kuri mums atsilieps širdingai...

Eilėraščiai